Vinícius Júnior vagyok. 2018-ban kerültem a Real Madridhoz.
A FENOMÉN
Mi kell ahhoz, hogy valakiből a világ legnagyobb klubjában legyen sztár?
Új ország, ismeretlen kultúra, idegen nyelv...
És mindezt tinédzserként megélni.
- Hogy s mint? - Remekül.
- Boldog? - Ó, nagyon!
Még az érkezése előtt leültünk vele,
és felkészítettük arra, hogy ez nem egy átlagos klub.
A REAL MADRID KLUBLEGENDÁJA
A világ legnagyobb klubjában fogsz játszani,
a világ legjobbjai lesznek a csapattársaid,
és a Bernabéuban fogsz játszani, a világ legjobb közönsége előtt.
Vinícius 18 évesen került a Real Madridhoz.
Igazi tündérmese lesz belőle.
Fiatal kora ellenére bőven rendelkezik annyi rutinnal...
A REAL MADRID KLUBLEGENDÁJA
...hogy a Realban játsszon.
Nem lesz könnyű dolga, különösen az elején nem,
de sok sikert kívánok neki.
Ránk mindig számíthat, ha segítségre van szüksége.
Rémes a hangom!
Viníciust már rég kiszemelte a klub.
A Realnak sokba került elhozni Brazíliából...
...de nem igazán tudott beilleszkedni.
Nem volt meg benne a gólerős játékosokra jellemző higgadtság.
Képtelen volt formába lendülni, az utolsó mozdulatok nem jöttek össze,
a kapu előtt rendre rossz döntéseket hozott.
A LALIGA KOMMENTÁTORA
Most akkor ellövöd vagy lepasszolod? Hogy döntöttél?
Kapta az ívet rendesen. „Gyors, de nem jó centernek.
Mindig rossz megoldást választ. Ha be kéne adni, ellövi. Ha lőni kéne...”
Nem elég, hogy megkérdőjelezik a képességeit...
2019. MÁRCIUS 5.
...a fiatal brazilt újabb csapás éri.
Vinícius két hónapot is kihagyhat bokaszalag-szakadás miatt.
Féléves kimerítő rehabilitáció után
a tinédzser készen állt a visszatérésre,
és arra, hogy bebizonyítsa: nemcsak fizikálisan van csúcson,
de a keretben is helye van.
6 HÓNAPPAL KÉSŐBB
És, mint minden igazi sztár esetében, Vinícius helyett is a lába beszélt.
Toni Kroos Viníciusnak.
Rávezeti Lillóra. Még mindig Viníciusnál.
- Ellövi... Gól! - Remek gól!
Vinícius Júnior!
Kulcsfontosságú pillanat volt,
hiszen ez volt az első gólom a sérülésem után,
és mert hatalmas nyomás alatt voltam.
CSATÁR
Rém fontos gól volt, mert megnyugtatott,
és utána jó évadot futottam.
- Gól: Vinícius... - Júnior!
A sérüléséből teljesen felépült Vini
hamar igazolta, miért szerződtette a Real Madrid ilyen fiatalon.
Vinícius Júnior oda rúgja, ahová akarja. Vinícius Júnior!
3-2 a Real Madridnak!
Tényleg olyan volt, mintha valami átkapcsolt volna benne.
Lehiggadt. A labdát átvéve nem sietett,
átgondolta a lépéseit, és szállította a gólokat.
Rendszeresen betalál. És amikor nem,
a Real Madrid támadásainak 60-65%-át ő irányítja.
Négy embert rázott le. Szerintem megéri a pénzét.
Nagyon különleges futballista.
Nagyon technikás, és remek az erőnléte is.
Egy interjúban megkérdezték...
MINDIG HITTÜNK BENNED ISTEN ÁLDJON
...hogyhogy most bemennek azok a lövések,
amik addig nem.
Zseniálisan egyszerű választ adott, amibe nem nagyon szoktunk belegondolni:
„Hát, akkor még fiatalabb voltam.”
Tizennyolc évesen érkeztem ide.
Előtte egy évig a legnagyobb brazil klubnál játszottam,
majd jött a világ legnagyobb klubja, a világ legjobbjaival.
Természetesen sokat kellett dolgoznom, hogy erre a szintre eljuthassak.
És azon leszek továbbra is, hogy a klubomat idén is
minél nagyobb sikerek eléréséhez segíthessem.
- Mi Vinícius álma? - BL-t nyerni a Real Madriddal.
Courtois!
LEHETETLEN
HIHETETLEN
Benzema!
Őrület!
Gól!
- Luka... - Modrić!
LEGENDA
Gól!
VARÁZSLATOS GÓL
Vinícius Júnior!
REAL MADRID:
A VÉGSŐKIG
Ha a legnagyobb akarsz lenni,
meg kell nyerned a Bajnokok Ligáját.
A REAL MADRID KLUBLEGENDÁJA
És egyetlen más klub sem emelte fel a trófeát többször, mint a Real Madrid.
A példa nélküli, 14. sikerhez vezető út azonban göröngyösebb, mint várták.
A sikerhez a Realnak minden porcikájával akarnia kell a sikert.
Nagy segítségükre lehet a legendás klub 120 éves történelme.
A feladat szinte lehetetlen.
De ez nem egy közönséges klub.
Ez a Real Madrid.
EGYESÜLT KIRÁLYSÁG
Két hét sem telt el a Chelsea elleni diadal óta.
Az ünneplésnek már rég vége.
Most a következő akadályra kell koncentrálni,
ami a csapat és a 14., rekordszámú BL-siker között tornyosul.
Ezt az akadályt nehezebb lesz megmászni, mint a többit.
ETIHAD STADION
Az ellenfél ugyanis az a klub,
ami napokon belül megnyeri a Premier League-et.
A Manchester City.
Szép stadion.
Meglátjuk, nyerünk-e. Két vesztes meccsem már volt itt.
Hátha harmadjára összejön.
Naponta hány felülést csinálsz, Karim?
Attól függ. Nincs konkrét szám.
Amíg nem fáj.
Jó kis meccs lesz ez. A Citynek iszonyú erős kerete van...
VÉDŐ
...és a BL-elődöntőben szerepelni eleve óriási dolog.
A Realra váró feladatot egyesek különlegesnek titulálják.
Mások lehetetlennek.
Agüero! Elképesztő!
Mahrez! Csodálatos!
Kevin De Bruyne! Gündogan!
A Manchester City edzője az a Pep Guardiola,
aki barcelonai játékosévei, majd edzősködése óta
a Real egyik nemezisének számít.
Nagyon nem kedvelik egymást. Ráadásul Guardiola most éppen
a világ egyik legerősebb, leggazdagabb klubjánál edző.
A Manchester City játéka Pep Guardiola edzősködése alatt...
A CBS KOMMENTÁTORA
...elképesztő magasságokba emelkedett. Csodás látvány.
Ennek a csapatnak BL-győztesnek kell lennie.
De még Pep is kénytelen beismerni,
hogy a Real Madridban van valami különleges.
Ez nem a szerencséről szól. Sokan gondolják így.
A MAN CITY EDZŐJE
Nem félnek a labdától.
Más csapatok 0-3-nál elvesztik a hitüket. Ők nem.
Ez a magabiztosság a játéktudásból eredeztethető.
GUARDIOLA KÉK-FEHÉR HADSEREGE
2022. ÁPRILIS 26.
UEFA BAJNOKOK LIGÁJA
ELŐDÖNTŐ, 1. MÉRKŐZÉS
Egy formálódóban levő madridi csapat
találkozik a világfutball új óriásával.
A két szakvezető nagy találkozója is ez, akik a pályán kívül pont olyan jó barátok,
mint amekkora ellenfelek azon belül.
A Bajnokok Ligája-elődöntő első mérkőzésén
a Manchester City fogadja a Real Madridot.
A meccs ennél jobban nem is kezdődhetne a Manchester Citynek.
Mahrez.
Még mindig Mahrez.
Beadja... Kevin de Bruyne, csukafejes!
2. PERC
Két perc sem telt el, és a City máris vezet.
Grealish beadása Jesust találja meg.
Remekül fordul le, és itt a második! Gabriel Jesus!
11. PERC
A Real tíz perc alatt kétgólos hátrányba került.
Hurrikán csapott le a spanyolokra.
Azt sem tudtuk, hol vagyunk.
A City kontrázik, Mahrez fut be üresbe.
Több társhoz is passzolhat,
de inkább kapura tör. És kihagyja!
Igyekeztünk mi játszani, de semmi nem jött össze.
CSATÁR
Ez a meccs a Manchester Cityről szól.
A „fehérek” szerencséjére
van egy játékosuk, akire ilyen helyzetben mindig számíthatnak.
Mendy íveli fel.
Benzema érkezik... Micsoda gól!
A Real Madrid szépít!
33. PERC
Karim Benzema!
Karim ismét betalált, ami lelket öntött belénk.
De az az idegenbeli meccs rémesen nehéz volt.
És még csak most jött a java.
Fernandinho.
Foden üresen maradt a kapu előtt!
A Manchester City ismét két góllal vezet.
53. PERC
Kitől várják Madridban a megváltást ilyen sötét időkben?
Természetesen Vinícius Júniortól.
A gólérzékeny brazil tinitől.
Vinícius remekül fordul le.
Robog a kapu felé.
Vinícius kapura tör!
Gyönyörű gól!
55. PERC
Micsoda meccset látunk a City of Manchester stadionban!
Ezt a testcselt sokat csinálom, de általában nincs ennyi helyem.
Különösen egy olyan kiváló csapat ellen, mint amilyen a City.
Az egyik legszebb és legfontosabb gólom volt.
A City elleni idegenbeli meccsben megvolt minden, amitől a foci jó.
Érzelmek, helyzetek, őrült fordulatok, minden, amit el lehet képzelni.
De amikor már úgy nézett ki, hogy visszajönnek a meccsbe,
újra lecsapott a City-villám.
A bíró továbbengedi.
Mekkora gól! Bernardo Silva!
Egyyenesen a felső sarokba! Courtois nem védhette.
72. PERC
És még nem volt vége.
Kroos íveli be a szabadrúgást. Nem volt kéz?
A labda hozzáért Laporte karjához.
Tíz perccel a vége előtt büntető.
Nagyjából az egyetlen dolog, ami még hiányzott
ebből az őrült meccsből.
Ha van olyan játékos a pályán,
aki ilyenkor is higgadt tud maradni, az Karim Benzema.
De a közönség nyomása őt is megzavarhatja.
6 NAPPAL KORÁBBAN
Benzema Herrera ellen.
A kapus jól tippelt!
Újabb büntető a Real Madridnak.
És Herrera Benzema második 11-esét is megfogja!
Az Osasuna elleni, legutóbbi bajnokin két 11-est lőhettem.
A kapus megfogta mindkettőt.
„Lehet, baj van?
Elvesztette az önbizalmát?”
Benzema áll a labda mögé.
Most vagy soha.
Hú, de higgadt volt!
Kötélből vannak az idegei! 4-3!
82. PERC
Az a gól jelezte nekik, mennyire biztosak vagyunk a dolgunkban.
CSATÁR
Azzal, ahogy berúgta, nekünk jelezte,
hogy bátornak kell lennünk céljaink eléréséhez.
VÉDŐ
Ezt a típusú lövést,
amikor a játékos alányúl a labdának, és belöbböli az elfekvő kapus felett,
Panenka néven emlegetik...
1976-OS EURÓPA-BAJNOKI DÖNTŐ
...és csak a legmagabiztosabb, legmerészebb játékosok merik bevállalni.
Üzenet volt ez a Real ellenfeleinek:
„Nincs bennünk félelem. Győzni akarunk.”
Azért így lőttem el, mert nagyon fontos meccs volt,
és tudtam, hogy a szurkolók sokáig emlékezni fognak rá.
UEFA BAJNOKOK LIGÁJA
VÉGEREDMÉNY
A Real Madrid vesztesen hagyja el a gyepet.
A jövő heti visszavágó előtt
a két csapat hangulata merőben más.
KÖZÉPPÁLYÁS
A végeredmény csak 3-4 lett, miközben lehetett volna 10-1 is.
A City játékosai leginkább csalódottak voltak.
Végig jobbak voltunk.
Lehet, jobban kellett volna védekeznünk, lehet, a szerencsén múlt.
De jobbak voltunk.
Nem panaszkodom sem a végeredményre, sem a mutatott játékra.
Semmire.
A Bajnokok Ligája eseményei mellett
a Real Madridnak oda kell figyelnie a hazai bajnokság alakulására is.
2022. ÁPRILIS 30.
A spanyol LaLiga megnyerése hatalmas eredmény.
A „fehérek” egy győzelemre vannak a címtől.
Marcelo jól húzogat a szélen.
- És tessék! - Rodrygo, gól!
33. PERC
A LaLigát csak egyenletes teljesítménnyel lehet megnyerni.
A csapat az egész idényben magas szinten teljesített.
Négy mérkőzéssel a vége előtt már bajnokok voltunk.
VÉDŐ
Vini passzol Karimhoz!
Már 4-0!
VÉGEREDMÉNY
A spanyol bajnokságot rém nehéz megnyerni.
A játékosok többségének ez volt az első bajnoki győzelme.
Tényleg különleges győzelem volt.
A Real Madrid újabb bajnokságot nyert!
BAJNOKOK
Lehet ünnepelni? Igen.
De fél szemmel a Manchester City elleni visszavágót figyelve...
LALIGA 2021-22 GYŐZTESE
...hiszen a hazai és az európai versenysorozatokat gondosan koordinálják.
Most van igazán szükség a szurkolókra.
És mi csodát teszünk majd: nyerünk!
2 NAPPAL KÉSŐBB
FELTÁMADÁS
UEFA-KUPA-ELŐDÖNTŐ
A City elleni első meccs után
megmutattunk egy filmet a játékosoknak azokról a meccsekről,
amiket vesztett állásból nyert meg a klub az évek során.
A REAL MADRID C.F. EDZŐJE
Leginkább azért, hogy lássák, meg lehet csinálni. Pláne ennél a klubnál.
GÓL
Ez a stadion rengeteg feledhetetlen pillanatot megélt.
A REAL MADRID KLUBLEGENDÁJA
Mások úgy mondanák: a lehetetlent.
Szeretném megköszönni a szurkolók támogatását.
Soha nem adjuk fel. A végsőkig küzdünk.
Ezért vagyunk a Real Madrid játékosai.
A REAL MADRID KLUBLEGENDÁJA
EDZŐKÖZPONT
A madridi játékosok lehetetlennek tűnő feladatra készülnek:
továbbjutni a Manchester City elleni elődöntő visszavágóján.
De nem mindenki gondolja úgy, hogy sikerülhet.
Bíznak magukban. Szerencsések.
És a szerencse a játék része.
Hinniük kell abban, hogy sikerülhet.
Azért nevetek, mert elég elképzelhetetlen,
hogy a Real idén BL-t nyerjen.
SPANYOLORSZÁG
Az első meccset odaadják az ellenfélnek,
aztán csodába illően feltámadnak.
Idén már kétszer is megtették.
Harmadjára nem fog összejönni.
A Real Madrid szurkolói hisznek abban, hogy sikerülhet.
Láttuk az éneklő szurkolókat, akik bíztak bennünk.
Minden játékos kezében ott volt a telefon. Felvették a tömeget.
Elképesztő.
Meglátsz egy kislányt, aki azt kiabálja, hogy: „Hajrá!”
Nem lehet nem meghatódni.
Egy gól, és az állás egyenlő.
De a döntőhöz két gól kell.
2022. MÁJUS 4.
ELŐDÖNTŐ, VISSZAVÁGÓ
Üdv a Santiago Bernabéu stadionban,
a Bajnokok Ligája-elődöntő visszavágóján!
A Real Madrid a Manchester City ellen!
A Real az első perctől fogva letámadja a Cityt.
Szép passz Dani Carvajalnak, aki...
- Karim, fölé! - Nem semmi.
Karim a 16-oson belül.
A labda Viníciushoz kerül... Kihagyja!
A Cityt nem sikerül megingatni.
Thibaut Courtois kapuját hamarosan támadás alá veszik.
Felívelés. Casemiro igyekszik tisztázni.
Érkezik Foden! Lő!
Courtois kivédi!
FÉLIDŐ
A félidőben 0-0.
A játékosok mennek az öltözőbe.
Gyerünk!
A Real Madrid támadásban marad,
de az áhított gól nem akar összejönni.
Carvajal teszi be a hosszúra.
- Hihetetlen! - Mellé! Vinícius!
Vérfrissítés kell, így Ancelotti cserére szánja el magát.
Rodrygo!
De a City töri meg a gólcsendet.
Bernardo Silva szabadon veheti át.
Hatalmas rés tátong a Real védelmén. Nacho teszi Gündogannak.
Gündogan a 16-oson belül, kinek passzol?
Gól. Mahrez hatalmas gólt lő!
Már csak 17 perc van a mérkőzésből...
73. PERC
...és a Real Madridnak két gól kell,
hogy kiharcolják a hosszabbítást.
A góljuk után volt egy pillanat,
amikor az egész stadion szurkolni kezdett.
KÖZÉPPÁLYÁS
Ez adta az erőt, hogy ne adjuk fel.
Érezhető volt, hogy a szurkolók a szokásosnál is lelkesebbek.
Kezdtük elhinni, hogy sikerülhet.
Tipikus Real Madrid. Soha nem adjuk fel.
Ancelotti beveti a fiatalokat,
pedig a Realnak nem sok esélye maradt.
Rodri passzol Cancelóhoz. Cancelo kapura lő!
Nem semmi lövés volt.
A City megpecsételné a Real sorsát,
de Courtois életben tartja a hazaiakat.
Az a védés különleges volt. A héten...
KAPUS
...sokat gyakoroltuk a lábbal való védést,
mert a City játékosai sokszor törnek kapura egy az egyben.
Szóval, a lábamra is szükség volt.
Elsőre nem sokan hitték, hogy hozzáértem a lövéshez.
De ebből a szögből nyilvánvaló, hogy fontos védés volt.
Szerintem ha nem érek hozzá a hosszú lábammal,
akkor bemegy, és nekünk meszeltek.
Fontos momentum volt, megerősítette a hitünket.
A Real Madrid nem adja fel,
még akkor sem, ha a feladat lehetetlennek tűnik.
Carvajalnál a labda. Kiteszi Karim Benzemának.
Karim betör a kapu elé!
Marco Asensio nem éri el!
A 89. percben
a City továbbjutási esélye 99% volt, a Realé egy százalék.
De egy Real Madrid-kaliberű csapatnak...
1 PERC A VÉGÉIG
...ez az egy százalék pontosan elég.
90. PERC
Camavinga íveli fel a hosszúra.
Karim Benzema!
- Gól! Gól! - Mondtam én!
90. PERC
ÖSSZESÍTÉSBEN:
Kilenc perc hosszabbítás! Még kilenc perc! Gyerünk!
Rodrygónak akartam betenni.
Szerintem jól sikerült.
És kaptunk egy újabb löketet tőle.
Nem volt idő ünnepelni.
Kellett még egy gól.
És itt jön a képbe a Bernabéu varázsa.
A szurkolók egyre csak hajtottak minket.
A gól után volt úgy hat percünk.
A szurkolók teljesen megőrültek.
A hangzavar megnehezíti a riválisok dolgát.
Hihetetlen! Mindegy, mi lesz a vége,
ez a csapat soha nem adja fel!
Hiába vagy hullafáradt, a szurkolók hangjától
a szíved hevesebben ver, és rohansz tovább.
A szurkolók nekünk üvöltenek, az ellenfél már nem is olyan magabiztos.
Ekkor döbbensz rá,
hogy nem 11, hanem 80 000 ember ellen játszol. Késő bánat.
Sokan kérdezik, hogy milyen érzés.
Leírhatatlan. Ott kell lenned, és érezned kell.
Ez az a hely, ahol elképesztő dolgok történnek.
- Rodrygo Militãónak. Hosszú. - Nem baj az! Gyerünk! Tedd be, Carva!
Éder Militão Carvajalhoz. Beívelheti!
- Gól! Gól! Gól! - Gól! Gól! Gól!
Ilyen nincs!
90+1. PERC
ÖSSZESÍTÉSBEN:
- Csodálatos! - A Real betalál!
Őrületes érzés volt, az érzelmeink felkorbácsolódtak.
Szanaszét szaladtunk, és mindenki a szurkolókkal ünepelt.
Ez is mutatja, mennyire fontos gól volt ez.
Két perc alatt két gól, persze hogy felspannolt minket.
Vége! A Real kiharcolta a hosszabbítást!
A 90. percben még kiesésre álltak.
Következik a hosszabbítás.
Egy gól elég, hogy döntőbe jusson valamelyik csapat...
HOSSZABBÍTÁS
...a másik pedig üres kézzel távozzon.
Courtois labdája Camavingát találja meg. Üresen van!
95. PERC
- Tovább, tovább! - Rodrygónak passzol.
Rodrygo visszateszi...
- Tizenegyes! Tizenegyes! - Tizenegyes! Tizenegyes!
- Tizenegyes! - Tizenegyes!
Még egy 11-es. Fontos pillanat.
Ismét Benzema.
Benzema lövi. Ederson a kapuban.
Karim fut neki...
Gól! Gól, gól, gól, gól...
95. PERC
ÖSSZESÍTÉSBEN:
Karim belövi! 3-1!
A Real Madrid először áll továbbjutásra.
És most már csak az a dolguk, hogy megőrizzék az előnyt
a várhatóan 25 percen át nekik eső Manchester City ellen.
A fiatalokkal az élen az egész csapat védekezni kezd.
A veteránok hajtják őket a kispadról.
Luca, Karim, Casemiro, Toni, Marcelo.
Öt vén csont, mi? A veteránok.
A pályán meg Vinícius, Rodrygo, Fede, Camavinga, Ceballos...
A kölykök! Mi meg ezerrel szurkoltunk.
Ez írja le legjobban, milyen csodás sport ez.
- Courtois teszi Rodrygónak! - Gyerünk!
A Real Madrid továbbment!
VÉGEREDMÉNY ÖSSZESÍTÉSBEN:
Éljen a Real Madrid történelme! Éljen a klubcímer!
Éljenek a Real Madrid szurkolói!
Éljen a Real Madrid!
Azok után, amit a PSG és a Chelsea ellen láttunk,
képesek voltak harmadjára is megtenni. A padlóról álltak fel!
És úgy, hogy a tapasztalt, jó játékosaik már mind a padon ültek...
EGYKORI JÁTÉKOS
Megöleltem Vinit, közben arra gondoltam, amin átmentünk.
Nagyon fiatalon, 18 évesen kerültünk ide.
Sok akadályt kellett legyűrnünk, hogy idejuthassunk.
Csodás érzés volt.
Tizenhárom-14 éves korom óta játszom együtt Rodrygóval.
Mindig is jó barátok voltunk.
És amikor valami nagyot érünk el ketten,
csodás, hogy közösen ünneplünk.
Némelyiküknek ez lesz az első döntője.
- Másoknak az ötödik. - Ez az! Gyerünk!
De az öröm egyforma mindenkinek, játékosnak, elnöknek, edzőnek.
Kösz, hogy visszahoztál,Presi!
Imádlak!
Miért nem rúgtál egy harmadikat?
Ez meg hogy jött össze?
SPANYOLORSZÁG
72 ÓRÁVAL A BAJNOKOK LIGÁJA-DÖNTŐ ELŐTT
Az ünneplés ellenére
a játékosok pontosan tudják, a csodás feltámadás mit sem számít,
ha nem nyerik meg a döntőt.
Eljutottunk oda, ahová akartunk.
Egész évben ezért dolgoztunk.
Ideje a döntőre összpontosítani.
Irány a reptér és Párizs, hogy elhozzuk a 14. BL-trófeánkat! Gyerünk!
48 ÓRÁVAL A BAJNOKOK LIGÁJA-DÖNTŐ ELŐTT
Kilenc hosszú, küzdelmes hónap után
a Bajnokok Ligája-döntő zárja le az európai futballidényt.
Csak 11 játékos lehet a kezdőcsapatban,
de egy teljes csapat kellett ahhoz, hogy idejussanak.
Osztoznak a sikerben és a nyomásban is.
PÁRIZS FRANCIAORSZÁG
Még egy döntő. Úgy tűnik...
Hú, de hiányzott már!
Az Instagramon nézegettem Liverpool-videókat,
és ők is jók.
De amikor meglátnak minket, szerintem ők is...
- Oda-vissza igaz. - Ők jobban...
- Mi? - Ők jobban...
Az első bajnokinál is nagy nyomás van a csapaton.
Tessék elképzelni ugyanezt a BL-döntőben!
24 ÓRÁVAL A BAJNOKOK LIGÁJA-DÖNTŐ ELŐTT
A döntő helyszíne a párizsi Stade de France.
Az ellenfél a hatszoros BL- és BEK-győztes Liverpool.
A Liverpoolt a legnagyobb hagyományokkal bíró,
legpatinásabb angol csapatnak tartják.
A Real Madridhoz hasonlóan büszkék a BEK-ben
és a BL-ben elért sikereikre.
A Liverpool ezzel megnyerte a BEK-et!
Zseniális edzőjük van Jürgen Klopp személyében,
aki egy új dicsőséges korszakot ír a klub történetében.
Iszonyú gyorsan kontráznak. Az előrejátékuk páratlan.
Ezt nem szabad figyelmen kívül hagyni. Mi pedig... Nem mintha...
Nem mintha nem tudnánk, mi a teendő.
Majd olyasmivel próbálkozunk, ami nincs ínyükre.
Világklasszis csapat világklasszis edzővel,
aki a BL-mezőny legtapasztaltabb szakembere.
Nyilvánvalóan nem lesz könnyű dolgunk, de...
A LIVERPOOL EDZŐJE
...azért vagyunk itt, hogy mindent megtegyünk a sikerért.
Mo Salah-nak, a Liverpool csatárának ez a meccs más.
Személyes ügy.
Ahogy arra sokan emlékeznek,
pár éve ez a két csapat már találkozott a döntőben, Kijevben.
Amit a Real Madrid nyert meg.
Mo Salah-t sérülés miatt lecserélték, amit soha nem felejtett el.
Nagyon szeretett volna megint a Real Madriddal döntőzni.
És ezt a sajtóval is közölte.
VAN EGY BEFEJEZETLEN ÜGYÜNK.
Láttuk a Twitter-bejegyzésedet. „Van egy befejezetlen ügyünk.”
A Real Madrid vár rátok a döntőben.
Utoljára négy éve, a döntő előtt beszélgettünk.
Ami elég szerencsétlenül ért véget számodra.
A mai meccset egyfajta bosszúnak tekinted?
A LIVERPOOL JÁTÉKOSA
Aha. Végignéztem, ahogy kikapunk. Nagyon szomorú nap volt mindenkinek.
De ja, igen, ideje visszavágnunk.
12 ÓRÁVAL A BAJNOKOK LIGÁJA-DÖNTŐ ELŐTT
Életed első BL-döntője előtt
az idegeskedés a legrosszabb ellenséged.
A meccsek előtt feszült, ideges szoktam lenni.
Manapság igyekszem ezt másképp kezelni. Nyugodtabb vagyok, kiélvezem a dolgokat.
De a BL-döntő előtt ez kizárt volt.
Iszonyú ideges voltam.
Nem akarom szépíteni a dolgot, alig tudtam aludni az idegtől.
Ha megnyerjük a BL-t, a meccs után körbefutom a pályát.
A tapasztalatlanabbak szerencséjére
a Real Madrid tapasztalt veteránjai segítenek nekik megnyugodni.
Sok csapattársunk, mint Vinícius, Rodrygo, Camavinga vagy Fede,
az első BL-döntőjére készült, szóval érthető, ha idegesebbek, mint az,
aki már ötödjére-hatodjára van itt.
Megkérdeztem Tonit, hány döntője volt.
Azt mondta, öt. „Akkor te hótt nyugodt vagy, mi?”
Nem tesz jót a játékodnak, ha a pályán is izgulsz.
De az teljesen normális,
ha előtte ideges vagy, főleg egy ilyen meccs előtt.
Rodrygo, Mili és én dumáltunk vele a meccs előtt,
és nagyon megnyugtatott minket. „Ugyanolyan meccs, mint a többi.
A rengeteg kemény összecsapás után, amit letudtunk eddig,
az a legfontosabb, hogy a Real-játékosok tudják, hogy kell játszani.”
- Ez az! Remek. - Nyugi van, Karim, oké?
- Jesszusom! - Állj már le!
A feszkó és idegeskedés oldására
sokat beszéltünk arról, hogy ki kell élvezni minden percét.
Egy pillanat! Gondold át! Nézd az arcokat!
A futball csapatjáték.
Nem egyéni sport. Együtt küzdünk a sikerért.
Na, lássuk! Igen!
Megnyugodtunk, kiengedtünk. Együtt röhögtünk.
Csak szórakoztunk egy kicsit a csata előtt.
Én a döntő előtti napokat pihenéssel szeretem tölteni.
Nagyokat röhögtünk aznap a többiekkel.
Minden tök jó volt. Pozitívan álltunk a meccshez.
VÉDŐ
És egy, hogy is mondjam, „csata” előtt
az ilyen apró pillanatok nagyon fontosak.
A kártyázásból is csapatjáték lett.
Szerintem ez elég felemelő.
Gyerünk! Jó! Igen!
Gyerünk, srácok!
Ilyenkor jut idő a családra is.
A repülőn megeszed a másik tésztát?
- Igen. - De miért?
- Szia! - Szeretlek!
Hogy mondod?
Míg páran kikapcsolnak, másoknak még van házi feladatuk.
A meccsek előtt
végignézem az ellenfél 11-eseinek felvételeit.
Szóval, ja, még ilyenkor is tanulok.
Ha valakinek, akkor Thibaut Courtois-nak
van befejezetlen ügye a döntőben.
Ha valaha döntőztél a Real Madrid ellen,
tudod, hogy minden döntőt megnyernek.
Most a történelem jó oldalán állok.
Courtois az Atlético Madrid kapusa volt 2014-ben,
amikor az Atlético a Reallal találkozott a döntőben.
És kikaptak.
Ettől is olyan fontos számára a BL-győzelem.
Egyfajta személyes feloldozás.
A nevem Thibaut Courtois. 2018 óta vagyok a Real Madridnál.
A FAL
Itt várj, és majd jelzünk!
- Oké, mehet. - Igen? Oké.
Amikor bemutatják az embert,
és amikor először véd a Bernabéuban, nagyon különleges érzés.
Erről álmodsz gyerekként. Belgiumban születtem,
szóval nem igazán tűnt úgy, hogy egyszer majd a világ legjobb csapatában védhetek,
a Real Madridban.
Ma beteljesül egy álom. Végtelenül boldog vagyok.
Csak azok tudják, mennyit dolgoztam ezért, akik közelről ismernek.
Voltam már a másik oldalon. Tudom, milyen a Real ellen szerepelni.
Méltó akarok lenni a klub címeréhez és ahhoz, amit képvisel.
- Nagyon örülök, hogy itt vagy. - Köszönöm!
Nem kosaraznod kéne?
Csak kapus vagy középhátvéd lehetsz.
Ahhoz képest, milyen magas,
remek szem-kéz koordinációval bír, és bátran kijelenthetem...
A BELGA VÁLOGATOTT SZÖVETSÉGI KAPITÁNYA
...hogy olyan szögeket és területeket fedez le, amiket más kapusok nem.
Szép volt!
A Real Madrid kezdőkapusa az elmúlt négy évben Keylor Navas volt.
Thibaut megküzdött a helyéért.
Amikor a Real Madridhoz igazolt, nehéz dolga volt Keylor Navasszal,
mert a riválisának megvolt a respektje,
hiszen három BL-t is nyert a Reallal.
Courtois egyik legfontosabb tulajdonsága az önbizalma.
Meg kell birkóznod a nyomással, és higgadtnak kell maradnod,
mert a szurkolók és sajtó állandóan követelnek, és könnyen kritizálnak is.
A saját felkészülésedre, feladatodra kell koncentrálnod.
Nem szabad feladni, csinálni kell tovább,
és előbb-utóbb rád mosolyog a szerencse.
Azzal érdemelte ki a klub megbecsülését,
hogy keményen edzett, tette a dolgát.
- Micsoda védés! - Courtu!
Thibaut-nál a labda. A balján...
Cancelo lő!
A lapos lövéseket is jól védi. Úgy vetődik,
mintha 174 centi magas lenne. Kiérdemelte.
Courtois-tól élesben pontosan ugyanazt kapod, mint edzésen.
Néha odaszólok neki, hogy adjon már egy kis esélyt a csatárainknak is.
Mert edzésen sem engedi, hogy gólt rúgjanak neki.
3 ÓRÁVAL A BAJNOKOK LIGÁJA-DÖNTŐ ELŐTT
Thibaut Courtois órákkal a döntő előtt
fedezett fel egy szerencsés véletlent,
amit jelzésértékűnek tart.
Nahát! A szobaszámom vége 14.
Nyerjük hát meg a 14. BL-serleget!
Ezt a csapatot az idény kezdetén teljesen leírták,
most pedig 90 perc választja el őket egy történelmi győzelemtől.
A futballban azonban senki nem emlékszik a vesztesekre.
Courtois a kapuban, előtte Carvajal, Militão, Alaba és Mendy.
A középpályán Valverde kezd Modrić, Casemiro és Kroos oldalán,
elöl pedig Vinícius Júnior és Karim Benzema kapott helyet.
EURÓPA KIRÁLYAI
STADE DE FRANCE STADION PÁRIZS
Nos, eddig minden remekül alakult.
És készen állunk a ránk váró kihívásokra.
1 ÓRÁVAL A BAJNOKOK LIGÁJA-DÖNTŐ ELŐTT
Megvan bennük a spiritusz, hogy mindent megtegyenek,
ami a győzelemhez kell.
És ezt a Liverpool játékosai is tudják.
Még ha vezetnének is 1-0-ra vagy 2-0-ra, akkor is tisztában vannak azzal,
hogy a Real-játékosok hite van annyira erős, hogy felálljanak.
És ezt illik tisztelni.
Fantasztikus az az egység, amit mutatnak, és ez része a játékuknak.
A legfontosabb aspektus szerintem a pszichológiai.
A döntőt le kell játszani. De nem muszáj jól játszani.
- Igen. - Vagy nyersz, vagy vesztesz.
A csapategység és a közös akarat
olyan megmérettetés előtt áll, mint még soha.
Gyerünk, mozgás! Nyerjük meg!
A Real játékosait a dicsőségtől
egy visszavágástól fűtött ellenfél választja el,
akik eltökélték, hogy visszaülnek Európa trónjára.
- Készen álltok a nehéz pillanatokra? - Közösen vészeljük át.
- Három perc, és megyünk ki! - Mozgás! Gyerünk!
Egy, kettő, három, Madrid! Hajrá!
2022. MÁJUS 28. DÖNTŐ
Érkeznek a játékosok a pályára,
hogy lejátsszák a klubfutball legnagyobb éves eseményét.
BAJNOKOK LIGÁJA-DÖNTŐ 2022
És elkezdődik a BL-döntő.
Thiago.
Ki a szélre Hendersonhoz.
Fejjel tovább Alexander-Arnoldhoz.
Arnold továbbviszi. Van helye, beteszi.
Salah lövi el! Courtois véd.
Egy hamar bekapott gól megoldhatatlan akadályt jelenthet.
A Liverpool lép fel támadólag,
és szinte letáboroznak a Real Madrid térfelén.
Mané.
Még mindig ő.
Jesszusom!
Hihetetlen védés!
Ismét Thibaut Courtois, a Real langaléta kapusa az,
aki meccsben tartja csapatát.
A legnehezebb Mané lövésének kivédése volt.
Betört, és nagy erővel küldte kapura.
Csodás érzés volt kiszedni a sarokból.
Akkor kezdtem el úgy érezni, hogy ma nagyon nehéz lesz nekem gólt rúgni.
Konaté lódul meg.
Alexander-Arnold kapja a vonal mellett.
Salah ugrik fel a beadásra, de a fejese Courtois ölében hal el.
Remekül helyezkedett, nem volt nehéz védés.
Közeleg a félidő hajrája.
A „fehérek” pedig próbára teszik a Liverpool védelmét.
A Stade de France-ban... Benzema gólhelyzetben!
Benzema! Ó, ne!
Benzema... Bent van!
Az első gyomrost a Real Madrid vitte be.
A gólt azonban megnézi a videóbíró. Lest sejtenek.
Ki ért hozzá utoljára?
Érvényes, vagy sem?
Közvetlenül a szünet előtt gólt szerezni
a lehető legjobb ómen a második félidőre.
A gólt minden szögből visszanézik, majd érvénytelenítik.
Toni Kroos, Benzemát keresi.
Vége az első félidőnek.
FÉLIDŐ
A félidőben továbbra is 0-0.
Carlo Ancelotti az öltözőben elemzi a csapat teljesítményét.
A Liverpool intenzív játékának ellensúlyozására
a Real Madridnak többet és jobban kell passzolnia.
Tökölünk a labdával,
nem vagyunk elég bevállalósak, és a helyezkedéssel is vannak gondok.
Figyeljetek oda, hová helyezkedtek, és tessék tempósabban focizni!
A gól óta érzékelhető, hogy jobban tartanak tőlünk.
Nyomjuk meg a második félidő elejét, hadd aggódjanak tovább!
Rendben? Letámadás a kezdőrúgástól kezdve!
- A kombinációkat nem feledni! - Hajrá!
A középpályások nem jól helyezkedtek.
A második félidőben a kontrákra kellett összpontosítanunk,
mert ha továbbra is úgy nyomtak, mint addig,
kontrából meglephettük őket.
Elkezdődik a második félidő.
59. PERC
Mendynél a labda. Visszateszi.
A Liverpool presszingje működik. Militão füleli le.
Lerázza ellenfelét, és kiteszi jobbra.
Carvajal keresztbe vezeti a labdát,
majd kitolja Casemirónak. Casemiro Modrićhoz passzol.
Modrić nyakában ketten lógnak, vajon meg tud fordulni?
A liverpooli presszing addig működött, míg Modrić el nem ment két ember mellett.
Remek csel Carvajaltól. Valverdének passzol.
Valverde. Még mindig ő.
Valverde teszi keresztbe, és gól! Gól! Gól!
59. PERC
Óriási érzés volt betalálni a döntőben.
Pályafutásom legszebb gólja volt.
Mindig arról álmodtam, hogy a BL-döntőben betalálok,
és bevonulok a világ legnagyobb klubjának történelmébe.
A vezető gólt a Real Madrid két fiatal sztárja
hozta össze.
Vinícius Júnior és Fede Valverde.
A „lejátszás” indítja?
Tisztán láttam, hogy Vini megindul a hosszúra.
Az ösztöneimre bíztam magam. Aztán vagy bejön, vagy nem.
Jókor voltam jó helyen, és bejött.
A labda a hálóba került. Csak ez számít.
Henderson.
64. PERC
Salah.
Salah ellövi...
...de ismét útját állja
Thibaut Courtois.
A gól megzavarta a Liverpoolt, de mindent megtesznek az egyenlítésért.
Meddig állja még a sarat Courtois
a folyamatosan támadó Salah-val és társaival szemben?
Meddig bírja a nyomást a Real Madrid védelme?
Salah! Salah beadásra készül.
Keresztbe tette. Visszakerül elé, lő!
Levágódik valakiről. Courtois! A másik irányba indult el!
Látták, ahogy a labda irányt változtat egy másik liverpoolin?
- Micsoda kapus! Remek teljesítmény! - Most kell koncentrálni!
A Liverpool egyre jobban nyomul! Ki kell bírni!
Vigyázat! Hosszú indítás Salah felé!
83. PERC
Salah leveszi! Salah előtt a labda!
- Courtois! Hihetetlen! - Jézusom! Micsoda kapus!
Gyerünk!
- A Real legjobbja. - Courtois az élő legenda! Micsoda meccs!
- Érkezik Keita... - Jesszusom! Jesszusom!
Vinícius elé kerül a labda. Karim a jobbján. Megindul!
Kroos! Karim a túloldalon!
Karim Vinihez!
Vigyázat! A Liverpool támad! Leviszik az alapvonalig.
90+3. PERC
Visszateszi! Ez az, Militão!
- Most nyugodtan! - Karim, középre passzol.
Camavinga, tovább Krooshoz.
Kroos okosan lefaultoltatja magát.
- Okos húzás! Mennyi van még? - Két perc.
Másodpercek vannak már csak hátra.
A Real kispadján senki nem bírja ülve nézni
a társaik hősies küzdelmét.
Már csak egy perc! Keita Fabinhót keresi a labdával!
90+5. PERC
Fabinho átteszi a jobb lábára!
Beadja... És Courtois!
Vége! Már csak megvan a 14. serleg, nem?
Tizenöt másodperc!
Kroos rúgja fel Keitát!
Szabadrúgás! Valaki odafent nagyon élvezi a meccset!
Vége!
A Real Madrid ismét BL-győztes!
Immáron 14-szeres!
A Real Madrid a bajnok! Európa legjobb klubcsapata!
VÉGEREDMÉNY
- A Real Madrid nyert! Hihetetlen! - A Real örök!
Vége.
A Real Madrid ismét Európa legjobb klubcsapata.
Immáron 14. alkalommal.
Az út, ami 11 hónapja a csapat újjáépítésével kezdődött,
és amiben nem sokan hittek, a klub történelmének
egyik legfényesebb korszakának bizonyult.
A döntőbe vezető út nem is lehetett volna rögösebb.
De ez a klub soha nem adja fel, és a végsőkig küzd a győzelemért.
Nyernem kellett a döntőben. A karrierem, a kemény munkám erre predesztinált.
Visszatértem a Real Madridhoz,
és csodás évadot futottunk.
Mindig is hálás leszek a játékosoknak és az elnöknek
azért a remek atmoszféráért, amit megteremthettünk.
Öt döntőből ötször megnyerni a BL-t
egészen elképesztő teljesítmény.
Csak a győzelem számított.
Nagyon boldog vagyok, hogy Vini talált be, de ha valaki más lövi a gólt,
pont olyan boldog lennék, hiszen ezzel lettünk BL-győztesek.
Leírhatatlan, hogy érzem magam ennél a klubnál.
A klub történelme igazán patinás.
Örülök, hogy idén is megmutathattuk, hogy élünk és virulunk, sőt nyerünk is.
Karim átadta nekem a kapitányi karszalagot. Csodás gesztus.
Én vagyok a kapitány, de Karim játszotta végig az idényt,
és ő lőtte a gólokat.
Csodálatos dolog volt tőle. Nem kértem rá.
Marcelo emeli majd fel
az újabb klubrekordot jelentő 14. Bajnokok Ligája-trófeát.
A 2021/2022-ES BAJNOKOK LIGÁJA GYŐZTESE
Megkönnyebbültem, amikor a magasba emeltem.
Úgy értve, hogy: „Hú, sikerült!”
A 2021-22-ES BAJNOKOK LIGÁJA GYŐZTESE
Játszani, győzni...
A Real Madrid játékosának lenni...
Egy szóval tudom leírni: család.
A barátaim. A játékosok mind a barátaim.
Egy nagy család vagyunk, és ez a pályán mindig kiderül.
Az idényben elért sikereink titka
az egységünkben rejlik.
Nincs lehetetlen.
Jó érzés, amikor remek dolgok történnek fehér mezben.
A Real Madrid a mindenem.
Mindig is ebben a klubban akartam játszani.
Itt otthonra találtam.
Életem végéig maradnék.
Engem innen csak holtan visznek el.
A mez, a stadion...
A szurkolók... Ezek a Real Madrid vonzerejének kulcsai.
És az Aranylabda idei nyertese
te vagy, Karim Benzema.
Az Aranylabda számomra egyszerre az egyén és a kollektíva díja.
Ezért ajánlom ezt az Aranylabdát a szurkolóknak.
A Real nem játszani megy a döntőkbe, hanem nyerni.
Nyerni, nyerni, nyerni. Mindenáron.
Bejutottunk. Megnyertük. Ez van.
És máris mindenki a 15.-ről beszél.
Jó lenne nyerni még egyet.
Van itt pár játékos, akik hatszoros BL-győztesek lehetnek.
Micsoda idény volt!
Micsoda idény!
Ez volt a Real Madrid történetének egyik legjobb idénye.
És bevonult a klubtörténelembe.
Real Madrid a végsőkig.
A feliratot fordította: Varga Attila